নিম্নচাপের প্রভাবে বিশেষ করে আইলা দুর্গত সুতারখালী ও কামারখোলা ইউনিয়নে ওয়াপদা বেঁড়িবাধের উপর মানবেতর আশ্রয় গ্রহণ করা প্রায় দেড় শতাধিক পরিবারের কাঁচা ঘরবাড়ি ধসে পড়েছে। নিম্নচাপের প্রভাবে ওই সকল ইউনিয়নের অধিবাসীরা তাদের শেষ সম্বলটুকু হারানোর ভয়ে নির্ঘুম রাত কাটিয়েছেন। এদিকে, শিবসা পশুর ঢাকি ও ভদ্রা নদীর পানি স্বাভাবিকের চেয়ে ৩-৪ ফুট বৃদ্ধি পাওয়ায় বাঁধ উপচে উপজেলা নির্বাহী কর্মকর্তার বাসভবনের সামনে,কালাবাগি, গুনারী, চুনকুড়ি, কালিবাড়ি এলাকায় পানি ঢুকে  পড়েছে।